বেনজোয়িক অ্যাসিড
বেনজোয়িক আ্যসিড হল রংবিহীন স্বচ্ছ কঠিন এবং সরলতম আ্যরোমেটিক কার্বক্সিলিক আ্যসিড। নামটি আঠা জাতীয় পদার্থ বেনজোয়েন (রেজিন) থেকে করা হয়েছে, যেটি বহুসময় ধরে এটির একমাত্র জানা উৎস ছিল। বেনজোয়িক আ্যসিড প্রাকৃতিকভাবে বিভিন্ন গাছ থেকে উৎপন্ন হয় এবং অনেক দ্বিতীয় পর্যায়ের মেটাবোলাইটের জৈবসংশ্লেষনে অন্তর্বর্তী হিসাবে কাজ করে। বেনজোয়িক আ্যসিডের লবণগুলো খাদ্য সংরক্ষক হিসাবে ব্যবহার করা হয় এবং বেনজোয়িক আ্যসিড হল বিভিন্ন জৈব যৌগ প্রস্তুতির জন্য একটি গুরুত্বপূর্ণ যৌগ। বেনজোয়িক আ্যসিডের লবণ ও এস্টারগুলো বেনজোয়েট নামে পরিচিত।